stanford-oval/wikipedia huggingface dataset:
ראדה עאמר
יצירתה > פיסול

אף על פי שעאמר ידועה בעיקר בזכות הבדים הרקומים שלה, היא עסקה גם בהדפס, רישום, פיסול ומיצב. בשנת 2001, ראדה עאמר יצרה את "האנציקלופדיה של ההנאה והעונג" - Encyclopedia of Pleasure, מיצב פיסולי הכולל חמישים וארבע קופסאות, מכוסות בד, ורקומות בטקסטים על יופי ומיניות נשית. המיצב כלל טקסט בערבית מהמאה ה-12 מאת עלי אבן נסר אל ח'טיב, שהיה מדריך ספרותי ורפואי המקטלג את ההנאה המינית לגברים ונשים כאחד, שהופק במהלך תקופת תור הזהב של האסלאם, מאידך, המדריך הספרותי האנציקלופדיה של ההנאה (אנ') אסור בתקופה המודרנית. להכנת היצירה, עאמר בחרה קטעים מהטקסט המדברים על מיניות ויופי נשיים. לאחר מכן היא רקמה בחוט זהב על בדים שכיסו חמישים וארבע הקופסאות. פסל נוסף שלה "נקרא 100 מילות אהבה". זהו פסל כדורי פתוח שמבנהו מורכב מרשת של אלמנטים שטוחים, ליניאריים וזורמים שהם למעשה מאה מילים שונות לאהבה בשפה הערבית, הכתובות גם בכתב ערבי. עאמר בחנה את האפשרויות הגלומות בשפה הפיסולית החדשה שלה, ש-100 מילות אהבה, כגון Baiser #1 ו-Baiser #2, ו-Blue Bra Girls מציעים. דרכים שונות שבהן מניפולציה על קו, צורה וצבע יכולים להניב מגוון אינסופי של קומפוזיציות ועיצוב, אפילו במגבלה של הצורה הכדורית.
יצירתה > מיצבים

עאמר יצרה מייצבים למתחמים ציבוריים כמו Love Park (1999) בסנטה פה, ניו מקסיקו. היה זה אחד מפרויקטי הגן שלה, סדרה של מייצבים במתחם הציבורי שהיא החלה כניסיון לתרגם את רעיון "עבודת נשים" מרקמה על קנבס למקבילה פיסולית. המייצב, "איכויות נשים" המורכב מכתובות עשויות משמונה ערוגות פרחים, בשטח מוזיאון המטרופוליטן לאמנות שבניו-יורק. עאמר שאלה אנשים שעברו ליד המוזיאון אילו תכונות הם מייחסים לנשים. מילים כמו "צייתנית", "מתוקה", "ריסים ארוכים" ו"בתולה" היו כמה משמות התואר הנפוצים ביותר ששימשו לתיאור "תכונות של נשים". בעקבות אירועי 11 בספטמבר 2001, עאמר החלה לחקור את הנושא הטעון של הטרור האסלאמי. המייצב "שפת הטרור" (2005) מורכב מטפט ורוד בוהק מעוטר בכתרי זהב ודוגמת סריג שלתוכו היא רשמה הגדרות רבות של המילה טרור. בשפה הערבית אין הגדרה למילה טרור. היא הכינה צלחות, כוסות, מפיות ומגשים עם המשפט "טרור אינו מופיע במילונים ערביים". במייצב "הסלון המעוגל"-La Salon Courbé (2007) היא עסקה בנושאים שבמחלוקת דומים. היא התקינה חדר סלון מעוצב בצורה מהודרת הנמצא בדרך כלל בבתים אלגנטיים ברחבי מצרים. עם זאת, הסצנה הביתית לא הייתה מזמינה כפי שנראתה. במרכז הסלון היא פרסה שטיח שעליו רקמה את המשמעות היחידה בערבית שהיא מצאה למילה טרור. אימוץ דמויות נשיות עירומות או עירומות למחצה על ידי עאמר מהווה מרכיב ציורי שחוזר על עצמו ביצירתה, התופס מיימד אידאולוגי ופוליטי שהוא הכל מלבד דיסקרטי או דו-משמעי.
במהלך הקריירה שלה שנמשכה יותר מעשרים שנה, עבודתה של עאמר עסקה בנושא נשים וסטריאוטיפים הקשורים לנשים, כמו גם בזהות האמריקאית-מוסלמית. למרות ההבדלים בין החינוך האסלאמי שלה לבין מודלים מערביים של התנהגות, עבודתה של עאמר מטפלת בבעיות אוניברסליות, כמו דיכוי נשים, הרווחות בתרבויות רבות. עבודתה של עאמר עוקבת אחר מסורת ארוכת שנים של פרקטיקות ביקורתיות כנגד הרעלה, אשר, מייצגת סמל גלוי ביותר של הכוחות המוצבים נגד אמנציפציה של נשים. על ידי עידוד נשים להשתמש בגופן ככלי של עונג וכמכשירי כוח, עאמר מחברת את עצמה למותג "פוליטיקה מגדרית" המעמיד אותה אמצע במחלוקת חריפה. בשנות ה-90, יוהנה דרוקר (אנ'), אמיליה ג'ונס (אנ'), חיפשו דרכים חדשות לחשוב על הנאה חזותית מבלי לוותר על המיניות הנשית. באותן שנים עאמר עברה ממציצנות ואימצה את האקסהיביציוניזם, "אני חושבת שנשים אוהבות להראות את גופן וגברים אוהבים להסתכל עליהן. בעבודותיה מאותן שנים יש רמז לאוננות נשים, הגורמת הנאה." כניעתן של נשים לעריצות חיי הבית, חגיגת המיניות וההנאה הנשית, חוסר ההבנה של האהבה, הטיפשות שבמלחמה ואלימות, וחיפוש כולל אחר יופי פורמלי, מהווים את הטריטוריה שהיא חוקרת ומבטאת באמנות שלה.
תערוכות > תערוכות יחיד

יצירותיה של עאמר הוצגו בתערוכות יחיד רבות.
Chiim & Read, ניו יורק;
דייטש פרויקטים (אנ'), ניו יורק ;
PS1 מרכז לאמנות עכשווית (אנ'), ניו יורק;
הביאנלה של קוואנגג'ו 2000, דרום קוריאה;
SITE סנטה פה (אנ'), ניו מקסיקו; הביאנלה בוונציה 1999;
גלריית גאגוסיאן-Gagosian, לונדון; וגלריה גאגוסיאן, בוורלי הילס.
היא האמנית הערבייה הראשונה שהציגה תערוכת יחיד במוזיאון תל אביב לאמנות.
פרט של עבודתה, "מסובכת אבל נחמדה-Knotty but Nice", הוצג על שער גיליון ספטמבר 2006 של כתב העת ARTnews, כחלק מהתמקדות באמנות ארוטית (אנ').
בשנים בשנה 1996 ובשנת 2001 יצירת של עאמר בשם Pleasure הוצגה באוניברסיטת קרוליינה הצפונית בצ'אפל היל וגם ב-Hanes Art Center שבמוזיאון לאמנות עכשווית, יוסטון, טקסס
בשנת 2004 היא הציגה בוולנסיה, ספרד.
בשנת 2007 עאמר ופרקחונדה הציגו תחת שם השותפות שלהם RFGA בתערוכת יחיד בגלריית Kukje Gallery בסיאול, קוריאה הדרומית.
תערוכות > תערוכות קבוצתיות

יצירותיה הוצגו בתערוכות קבוצתיות רבות בניו יורק;
בשנת 1997 השתתפה בביאנלה ביוהנסבורג,
בשנת 2000 בביאנלה של ויטני,
בשנת 2006 בתערוכה "ללא גבולות: 17 דרכים להתבוננות", במוזיאון לאמנות מודרנית, ניו יורק,
בשנת 2008 בתערוכה "השדים, חוטים ומעשיות: גובלנים של אמנים עכשוויים, בגלריית המחלבה, לונדון,
בשנת 2009 "נגד הדרה חברתית", בביאנלה השלישית במוסקבה.
בשנת 2003, יצירתה של עאמר נכללה ב-Looking Both Ways: Art of the African Contemporary Diaspora במוזיאון לאמנות אפריקאית בקווינס.
בשנת 2008, הוצגה רטרוספקטיבה של עבודתה, שאצרה מאורה ריילי, במוזיאון ברוקלין לאמנות, במרכז אליזבת א. סאקלר לאמנות פמיניסטית במוזיאון.
בשנים 2014 ו-2015, עבודתה נכללה בתערוכה הנודדת "הקומדיה האלוהית: גן עדן וגיהנום". בתערוכה השתתפו אמנים אפריקאים עכשוויים, שאצר סיימון נג'מי (אנ').
אוספים ציבוריים

המכון לאמנות של שיקגו, שיקגו, אילינוי, ארצות הברית
מוזיאון בירמינגהם לאמנות, בירמינגהם, אלבמה, ארצות הברית
מרכז פומפידו, פריז, צרפת
מכון דטרויט לאמנויות, דטרויט, מישיגן, ארצות הברית
Fond National d'Art Contemporain (FNAC), פריז, צרפת
Fonds Regional d'Art Contemporain (FRAC), אוברן, צרפת
Fonds Regional d'Art Contemporain (FRAC), פרובאנס-אלפ-קוט ד'אזור, צרפת
מוזיאון-גוגנהיים (אנ'), אבו דאבי, איחוד האמירויות הערביות
מוזיאון הוד לאמנות, מכללת דארטמות', האנובר, ניו המפשייר, ארצות הברית
מוזיאון אינדיאנפוליס לאמנות, אינדיאנפוליס, אינדיאנה, ארצות הברית
מוזיאון ישראל, ירושלים, ישראל
מכון מיניאפוליס לאמנות, מיניאפוליס, מינסוטה, ארצות הברית
Museum Kunstpalast, דיסלדורף, גרמניה
אוסף האמנות של נויברגר ברמן, ניו יורק, ניו יורק, ארצות הברית
Sammlung Goetz, מינכן, גרמניה
מוזיאון סמסונג לאמנות, סיאול, דרום קוריאה
Speed Art Museum, לואיוויל, קנטקי, ארצות הברית
מוזיאון תל אביב לאמנות, תל אביב, ישראל
פרסים והוקרה

2009: Artist-in-Residence, Leroy Nieman Center for Print Studies, Columbia University, New York
2008 : Artist-in-Residence, University of North Carolina, Chapel Hill, Artist-in-Residence, Pace Prints Chelsea, New York
2007: Smithsonian Artist Research Fellowship Program, Washington, D.C., Artist-in-Residence, Singapore Tyler Print Institute, Singapore
2005: Artist-in-Residence, H&R Block Artspace at Kansas City Art Institute, Kansas City, Missouri
1999: Artist-in-Residence, School of the Art Institute of Chicago, Chicago, UNESCO Prize, 48th International Art Exhibition, La Biennale di Venezia, Venice, Italy
1997: Pollock-Krasner Foundation Grant, New York> 1996: Artist-in-Residence, University of North Carolina, Chapel Hill
רוסלונד והלסטרום

רוסלונד והלסטרום, 2009
רוסלונד והלסטרום הם זוג מחברי ספרי מתח שוודים, המורכב מהעיתונאי אנדרס רוסלנד, נולד בשנת 1961, וביורג הלסטרום (2017-1957), וכחן (משתתף בדיבייט) מפורסם בנושא מערכת הענישה השוודית. בעשר השנים האחרונות, רוסלנד עבד ככתב חדשות, תרבות ועורך חדשות עבור חדשות רפורט (Rapport News). הלסטרום הוא אסיר לשעבר ואחד מהמייסדים של KRIS, ארגון לוחם למניעת פשיעה.
הזוג עשה את הופעת הבכורה שלו עם נובלת הפשע "Odjuret" (תרגום לעברית: חיה רעה) ב-2004. נושא חוזר בספריהם היא השאלה מיהו הקורבן האמיתי ומי הפושע, כשפשע מבוצע.
דמויות חוזרות: המפקח הבכיר אוורט גרנס, הבלש סוון סונדקוויסט, הבלשית מריאנה הרמנסון - כולם ממשטרת הסיטי של סטוקהולם. לארס אגסטם, תובע, ממשרד התובע של סטוקהולם.
ספריהם תורגמו לשפות נורדיות אחרות, עברית (בהוצאת סלע ספרים), קרואטית, גרמנית, אנגלית, רוסית וטורקית.
בין ספריהם ניתן למנות את שלוש שניות (2012), שלוש דקות (2017), שלושה ימים (2020), תא שמונה, תא 21, שני חיילים והדואלוגיה תוצרת שוודיה.
ביבליוגרפיה

Odjuret (פורסם ב-2004, תורגם לעברית נקרא ״חיה רעה״
Box 21 (פורסם ב-2005, תורגם לעברית כ"תא 21" בהוצאת סלע ספרים)
Edward Finnigans upprättelse (פורסם ב-2006, לא תורגם לעברית)
Flickan under gatan (פורסם ב-2007, תורגם לעברית ב-2014 כ"הילדה מתחת לרחוב" בהוצאת סלע ספרים ובתרגומה של יעל צובארי)
Tre sekunder (פורסם ב-2009, תורגם לעברית כ"שלוש שניות" בהוצאת סלע ספרים)
Två soldater (פורסם ב-2012, תורגם לעברית כ"שני חיילים" בהוצאת סלע ספרים)
Tre Minuter (פורסם ב-2016)
פרסים והערכה

מועמד לנובלת הפשע השוודית הטובה ביותר ב-2005 עבור "תא 21"
ספר השנה של עיתון העיר סטוקהולם ב-2005 עבור "תא 21"
פרס כיס הכסף על נובלת הפשע השוודית הנמכרת ביותר ב-2006 (יותר מ-100,000 עותקים נמכרו) עבור "תא 21"
מועמד לנובלת הפשע השוודית הטובה ביותר ב-2007 עבור "הילדה מתחת לרחוב"
פרס כיס הכסף על נובלת הפשע השוודית הנמכרת ביותר ב-2008 (יותר מ-100,000 עותקים נמכרו) עבור "הילדה מתחת לרחוב"
הוערך על ידי הניו יורק טיימס ברשימת ספרי הפשע הבולטים ב-2009
שלוש שניות זכה בפרס נובלת הפשע השוודית הטובה ביותר ב-2009
הערות שוליים

↑  Maslin, Janet (2011-01-05). "'Three Seconds,' Swedish Crime Tale - Review". The New York Times (באנגלית אמריקאית). נבדק ב-2019-03-02.
קתרינה קאיף

| --- | --- |

 לידה:  16 ביולי 1983 (בת 41) הונג קונג, האימפריה הבריטית 
 שם לידה:  Katrina Turquotte 
 מדינה:  הממלכה המאוחדת 
 תקופת הפעילות:  מ-2003
 פרופיל ב-IMDb
 
קתרינה קאיף (באנגלית: Katrina Kaif; נולדה ב-16 ביולי 1983) היא שחקנית אנגלייה המשחקת בסרטי בוליווד רבים, אחת השחקניות המרוויחות ביותר.
ביוגרפיה

נולדה בהונג קונג ועברה עם משפחתה ללונדון. החלה לדגמן בהיותה נערה. באחת מתצוגות האופנה בלונדון הבחין בה הבמאי הבוליוודי קייזאד גוסטד (Kaizad Gustad) וליהק אותה לסרטו הכושל "בום" (2003). בזמן הצילומים של הסרט בהודו היא דגמנה בהודו והחלה להצליח בדוגמנות בהודו אך במאי סרטים היססו ללהק אותה עקב העדר שליטה בשפה ההינדית. ב-2004 שיחקה בסרט Malliswari, קומדיה רומנטית בשפה ההודית "טלוגו". בעקבות הסרט כיכבה בקומדיות רומנטיות בוליוודיות נוספות שהיו לשוברי קופות. בשנת 2007 שיחקה בסרט "נמסטה, לונדון" לצד אקשאיי קומאר.
ב-2009 כיכבה בדרמה New York העוסקת בהשלכות פיגוע הטרור במגדלי התאומים ועל תפקיד זה הייתה מועמדת לפרס השחקנית הטובה בטקס פרסי פילמפייר. מועמדות נוספת לפרס זה קיבלה על תפקידה בסרט Mere Brother Ki Dulhan משנת 2011. בשנת 2012 היא השתתפה בקליפ של "Chikni Chameli".
סרט הדרמה התקופתי בהרט (2019), בכיכובה של קאיף, גרף 46 מיליון דולר ברחבי העולם והיה לאחת ההצלחות הקופתיות הגדולות של בוליווד.
ראש ממשלת ישראל החלופי

| --- | --- |
 דרכי מינוי:  קבלת אמון הכנסת
 תחום שיפוט:  ישראל ישראל
 כפוף:  ראש ממשלת ישראל
 מושב המשרה:  ירושלים, ישראל
 ייסוד המשרה:  7 במאי 2020
 איוש ראשון:  בני גנץ
 איוש אחרון:  נפתלי בנט
 
ראש ממשלת ישראל החלופי הוא חבר כנסת העומד בראש קבוצת שרים בממשלת חילופים ובעל סמכויות בחוק, ומשמש גם כממלא מקום ראש הממשלה. בתפקיד זה מכהנים חבר הכנסת המיועד לכהן כראש הממשלה בממשלת חילופים וחבר הכנסת שכיהן כראש הממשלה לפני מועד החילופים (רוטציה).
התפקיד מוגדר בחוק יסוד: הממשלה, ואויש מ-17 במאי 2020 עד 8 בנובמבר 2022, על ידי בני גנץ, יאיר לפיד ונפתלי בנט, שבמקביל לתפקיד זה כיהנו בתפקידי שרים. את ראש הממשלה החלופי שירת משרד ראש הממשלה החלופי.
מינוי ופקיעת כהונת ראש הממשלה החלופי

ראש הממשלה החלופי מתמנה באמון הכנסת. משקיבל את אמון הכנסת יצהיר ראש הממשלה החלופי אמונים בזו הלשון:
אני (השם) מתחייב כראש הממשלה החלופי וכראש הממשלה לעתיד לשמור אמונים למדינת ישראל ולחוקיה, למלא באמונה את תפקידי כראש הממשלה החלופי וכראש הממשלה ולקיים את החלטות הכנסת
מינוי ופקיעת כהונת ראש הממשלה החלופי > פקיעת כהונת ראש הממשלה החלופי

במקרה וראש הממשלה החלופי חדל מלכהן בתפקידו לפני מועד החילופים:
סיעתו רשאית לבחור חבר כנסת אחר במקומו עד שבוע לפני מועד החילופים, והוא יבקש את אמון הכנסת. משקיבל את אמון הכנסת יצהיר אמונים כראש הממשלה החלופי.
לא נבחר חבר כנסת שקיבל את אמון הכנסת, יראו את הממשלה כאילו התפטרה.
מעמד וסמכויות בחוק

התפקיד מוגדר בחוק יסוד: הממשלה:
ראש הממשלה אינו רשאי לפטר את ראש הממשלה החלופי.
לראש הממשלה החלופי יהיו שרים המזוהים בזיקה אליו. מספר השרים המזוהים בזיקה לראש הממשלה החלופי יהיה שווה למספר השרים המזוהים כבעלי זיקה לראש הממשלה ואולם אם מספר השרים לא שווה יקבע בתקנון הממשלה מנגנון הצבעה לפיו כוח ההצבעה של כלל השרים בעלי הזיקה לראש הממשלה יהיה שווה לכוח ההצבעה של כלל השרים בעלי הזיקה לראש הממשלה החלופי.
ראש הממשלה אינו רשאי לפטר שר בעל זיקה לראש הממשלה החלופי ללא הסכמתו של ראש הממשלה החלופי.
ראש הממשלה אינו רשאי לפזר את הכנסת בצו ללא הסכמת ראש הממשלה החלופי.
ראש הממשלה החלופי הוא ממלא מקום ראש הממשלה ולא ימונה ממלא מקום אחר.
מעמדו של ראש הממשלה החלופי בהליך פלילי יהיה שווה למעמדו של ראש ממשלה בהליך פלילי, ואולם אם ראש הממשלה החלופי יורשע בעבירה ובית המשפט קבע בפסק דין שיש בעבירה משום קלון לא יראו את הממשלה כאילו התפטרה.
היסטוריה חקיקתית

באביב 2020, החליטו הליכוד וכחול לבן להקים ממשלת אחדות לאומית עקב המשבר הפוליטי בישראל ומגפת הקורונה בישראל. בהסכם קואליציוני בין הליכוד לכחול לבן הוחלט על רוטציה בתפקיד ראש ממשלת ישראל והוחלט לעגן זאת בחקיקה.
לצורך מימוש ההסכם נדרש תיקון נרחב בחוק יסוד: הממשלה. לכנסת הוגשה הצעת חוק בעניין הזה ועליה חתומים: איתן גינזבורג, מיקי זוהר, אבי ניסנקורן, יעקב אשר, יואב בן צור, איציק שמולי, אורלי לוי-אבקסיס וצבי האוזר, זאת בנוסף לתיקונים שנדרשו בחוק יסוד: הכנסת ובחוק הממשלה. ב-7 במאי 2020 אושרו הצעות החוק.
חילופים שאינם במועד החילופים

חוק יסוד: הממשלה קובע מספר מקרים בהם ראש הממשלה החלופי יכהן כראש הממשלה שלא במועד חילופים:
חילופים שאינם במועד החילופים > חילופים טרם מועד החילופים

ראש הממשלה החלופי יחל לכהן כראש הממשלה למשך התקופה בה אמור היה לכהן כראש הממשלה כתוצאה מאחת הסיבות הבאות:
ראש הממשלה הורשע בעבירה ובית המשפט קבע בפסק דין שיש בעבירה משום קלון.
התפטרות ראש הממשלה מהממשלה
פטירת ראש הממשלה
נבצר דרך קבע מראש הממשלה למלא את תפקידו מסיבות בריאותיות
התפטרות ראש הממשלה מתפקידו כחבר כנסת
בסוף התקופה יחולו ההוראות הבאות:
התבצעו החילופים כתוצאה מנבצרות קבע של ראש הממשלה מלמלא את תפקידו מסיבות בריאותיות, ולאחר תקופת כהונתו של ראש הממשלה החלופי כראש ממשלה נמצא ראש הממשלה כשיר לכהן, יחזור לכהן בתפקיד ראש הממשלה.
לאחר תקופת כהונתו של ראש הממשלה החלופי כראש הממשלה עדיין נבצר מראש הממשלה דרך קבע מלמלא את תפקידו או שהחילופים התבצעו כתוצאה מסיבה אחרת הכתובה בחוק היסוד, סיעתו של ראש הממשלה רשאית לבחור עד שבוע לפני תום תקופת כהונתו של ראש הממשלה החלופי חבר כנסת אחר במקום ראש הממשלה שיבקש את אמון הכנסת ויצהיר אמונים כראש הממשלה או כראש הממשלה החלופי לפי מועד קבלת האמון על ידי הכנסת.
לא נבחר חבר כנסת אחר שקיבל את אמון הכנסת, יראו את הממשלה כאילו התפטרה.
חילופים שאינם במועד החילופים > חילופים לאחר מועד החילופים

חדל ראש הממשלה מלכהן בתפקידו מכל סיבה שהיא, ראש הממשלה החלופי יכהן כראש הממשלה במקומו.
ראשי ממשלת ישראל החלופיים

| מס' | דיוקן | שם (תקופת חיים) | סיעה | סיעה | תחילת כהונה | סיום כהונה | ראש הממשלה | בחירות (מס' כנסת) | ממשלה |
| --- | --- | --- | --- | --- | --- | --- | --- | --- | --- |
| 1 |  | בני גנץ (1959-) |  | כחול לבן חוסן לישראל | 17 במאי 2020 | 13 ביוני 2021 | בנימין נתניהו | 2020 (23) | הממשלה השלושים וחמש |
| 2 |  | יאיר לפיד (1963-) |  | יש עתיד | 13 ביוני 2021 | 30 ביוני 2022 | נפתלי בנט | 2021 (24) | הממשלה השלושים ושש |
| 3 |  | נפתלי בנט (1972-) |  | ימינה הימין החדש | 1 ביולי 2022 | 8 בנובמבר 2022 | יאיר לפיד | 2021 (24) | הממשלה השלושים ושש |
ביאורים

↑  בזמן שהאקדמיה ללשון העברית פרסמה ב-11 במאי מאמר שקורא לנקוט בביטוי "ראש ממשלה חליפי", לשון חוק-יסוד: הממשלה (תיקון מס' 8 והוראת שעה) וחוק-יסוד: הכנסת (תיקון מס' 49) שעברו בכנסת ב-7 במאי וב-16 ביוני, משתמשים בביטוי "ראש הממשלה החלופי".
הערות שוליים

↑  חלופי, חליפי, חילופי, באתר האקדמיה ללשון העברית, ‏11 במאי 2020
↑  מאגר החקיקה הלאומי, חוק-יסוד: הממשלה (התשס"א), באתר הכנסת.
↑  חוק יסוד: הממשלה
↑  חוק-יסוד: הממשלה (תיקון מס' 8 והוראת שעה), באתר main.knesset.gov.il
שארל השלישי, דוכס בורבון

| --- | --- |

 לידה:  17 בפברואר 1490 מונפנסייה, צרפת 
 נהרג:  6 במאי 1527 (בגיל 37) רומא, מדינת האפיפיור 
 מדינה:  צרפת 
 מקום קבורה:  גאטה 
 בן או בת זוג:  סוזאן, דוכסית בורבון (1505–?) 
 
 חתימה:   
 
שארל השלישי, דוכס בורבון (17 בפברואר 1490 – 6 במאי 1527) היה איש צבא צרפתי.
ביוגרפיה

שארל היה בנו של ז'ילבר, רוזן מונפנסייה וקלרמון (כיום בחבל אוברן שבצרפת). ב-1496 נפטר אביו וב-1501 נפטר אחיו הבכור לואי השני, מה שהותיר את שארל היורש של כל נחלות המשפחה באוברן. ב-10 במאי 1506 נישא לסוזאן, דוכסית בורבון, והפך בזכותה לדוכס בורבון.
ב-1507 ליווה שארל השלישי דוכס בורבון את לואי השנים עשר מלך צרפת במסעו לג'נובה (שבצפון מערב איטליה), וב-1512 נשלח על ידי המלך להגן על חבל בורגון בפני כוחותיו של מקסימיליאן הראשון קיסר האימפריה הרומית הקדושה. ב-1515 נתמנה למפקד העליון של הצבא הצרפתי על ידי פרנסואה הראשון מלך צרפת. באותה שנה פיקד על חיל החלוץ בקרב מאריניאנו (בצפון איטליה) נגד כוחות האימפריה הרומית הקדושה, ונתמנה למושל העיר מילאנו. שארל הגן על מילאנו בפני כוחות האימפריה אך ב-1518 נקרא לשוב לצרפת.
ב-1521 נפטרה אשתו והורישה לו את כל נחלות בית בורבון, מה שגרם לסכסוך בינו לבין המלך פרנסואה הראשון שדרש נחלות אלה לעצמו בזכות אמו. בעקבות סכסוך זה, כרת שארל הסכם סודי עם קרל החמישי, קיסר האימפריה הרומית הקדושה ועם הנרי השמיני מלך אנגליה, שתכננו פלישה לצרפת. ההסכם התגלה קודם זמנו ושארל השלישי נמלט לחצרו של קרל החמישי והתמנה לסגן מפקד צבא האימפריה באיטליה. ב-1525 לחם נגד הצרפתים בקרב פאביה (בצפון איטליה) שבו נפל המלך פרנסואה הראשון בשבי כוחות האימפריה ונלקח כאסיר למדריד.
ב-1527 פיקד על צבא שכירים ספרדי-גרמני שנשלח על ידי קרל החמישי כנגד האפיפיור קלמנס השביעי, שנתמך על ידי הצרפתים. קרל החמישי לא דאג לשלם את משכורות החיילים, שפתחו בשוד ובביזה במדינת האפיפיור (בצפון ובמרכז איטליה) כדי לפצות את עצמם. ב-6 במאי 1527 הגיע שארל השלישי עם חייליו לרומא וכבש את העיר, אך באותו יום נהרג בידי הצורף והפסל האיטלקי בנוונוטו צ'ליני, שהיה בן חסותו של האפיפיור קלמנס השביעי. לאחר מותו, בזזו חייליו את העיר (ביזת רומא).
אחרי מות שארל השלישי, אוחדו כל נחלותיו עם אלה של הכתר הצרפתי.
רוסלאן ולודמילה

רוסלאן ולודמילה (ברוסית: Руслан и Людмила) היא פואמה שנכתבה בשנים 1817–1820 בידי אלכסנדר פושקין, גדול משוררי רוסיה, ומאוחר יותר עובדה לאופרה השונה במידת מה בעלילתה ובדמויותיה.
לז'אנר הפואמות הרומנטיות מהווה יצירה זו את מה שדון קישוט מהווה לז'אנר סיפורי האבירים. מספר דמויות ביצירה הפכו לאבות-טיפוס של ספרות מאוחרת יותר, וזו אחת היצירות החשובות ביותר שנכתבו בשפה הרוסית. החידוש בה הוא שילוב של הומור סרקאסטי וציני ביצירה רומנטית שירית, דבר שלא היה קיים בספרות הרוסית המוקדמת יותר. טכניקת החריזה הווירטואוזית מהווה עד היום מודל לחיקוי למשוררי רוסיה.
תמצית הפואמה

פתיחתה הקסומה של הפואמה נועדה להכניס את הקורא אל עולם האגדה הרוסי, ולאחר מכן באים שישה פרקי שירה, המכילים 2822 שורות, המספרים את סיפור העלילה: לודמילה היא נסיכה יפהפייה בת י"ז שנים, בתו של הנסיך הגדול והנערץ מקייב ולדימיר-שמש, ארוסתו של רוסלאן, האביר עז הרוח. בליל הכלולות הנסיכה בהירת השיער נחטפת בידי המכשף הרשע צ'רנומור. ולדימיר מבטיח לזה שיציל את הנסיכה את ידה וחצי מממלכתו. הפואמה עוקבת אחר מסעו הנועז של האביר האמיץ אל מעבר להררי השחור למעונו של הכשפן ובחזרה אל הקרת קייב המעטירה. בדרכו פוגש רוסלאן יצורים מסקרנים, מכשפים, קוסמים, ואת שלושת מחזריה הנכזבים של לודמילה שקיבלו לפתע תקווה חדשה: פרלאף הזללן והפחדן, רטמיר התמים והלוהב, ורוגדאי האכזר והמרושע.
האופרה

רוסלאן ולודמילה היא אופרה בחמש מערכות. המוזיקה לאופרה נכתבה בידי מיכאיל גלינקה, לליברית שכתב ולריאן פיודורוביץ' שירקוב על פי הפואמה של פושקין. היא הועלתה לראשונה על ידי תיאטרון בולשוי בסנקט-פטרבורג ב-9 בדצמבר 1842.
ראו גם

אוניית העולים רוסלאן
אופרה רוסית
תרגומים לעברית

אלכסנדר סרגייביץ' פושקין, רוסלן ולודמילה, מרוסית: אלכס בנדרסקי. הוצאה עצמית, תשס"ב 2002.
א"ס פושקין, רוסלן ולודמילה, מרוסית: יואל נץ. הוצאת "גוונים", תשע"ג 2013.
רוג'ר מרטינס

רוג'ר בייקר מרטינס טובינסון (בספרדית Roger Beyker Martínez Tobinson) הוא כדורגלן קולומביאני, המשחק בעמדת החלוץ בקבוצת קלוב אמריקה מליגה המקסיקנית.
קריירת מועדונים

את צעדיו הראשונים עשה באקדמיית אסטודיאנטיל ובגיל 17 הוצע לבוקה ג'וניורס, שם ערך מבחינים במשך כמה חודשים. מפני שרצו אותו, הוא לא יכול היה לשחק משחקים רשמיים שכן הוריו לא היו איתו. חזר לקולומביה ואז שוב לארגנטינה, הפעם נבחן בארחנטינוס ג'וניורס, אך גורלו היה זהה לזה שהיה בבוקה. לבסוף הגיע לאקדמיה של ראסינג קלוב. את הבכורה בקבוצה הבוגרת של ראסינג עשה בקופה סודאמריקנה 2013 בהפסד ללאנוס כשנכנס במחצית השנייה. את הבכורה בליגה ערך באותה שנה מול טיגרה. לאחר שנחשב לאנונימי במולדתו עד לאותו רגע, נערך עימו ראיון ראשון בקולומביה ושם הוא פרץ לתודעה. לאחר שהושאל לרמון סנטמריה מהליגה הנמוכה ולא התבלט במיוחד, הושאל שוב, הפעם לאלדוסיבי בשנת 2015. הוא כבש 6 שערים ובישל עוד שבעה. משחק השיא היה באצטדיון הבונבוניירה, כאשר כבש שער בניצחון ההיסטורי של אלדוסיבי 0-3 על בוקה ג'וניורס, והנחיל לה את הפסדה הראשון.
קריירת מועדונים > המעבר אל מחוץ לדרום אמריקה

בתחילת 2016 קיבל מקום בהרכבה של ראסינג והפך לאחד השחקנים החשובים בקבוצה, כאשר סיים עם 7 שערים ב-15 הופעות. ב-12 ביולי יצא מרטינס לראשונה מדרום אמריקה וחתם בליגה הסינית בקבוצת ג'יאנגסו סונינג תמורת 9.8 מיליון יורו. במשחק הבכורה שלו שיחק 60, כבש צמד וקבוצתו ניצחה 0–4 את חביי צ'יינה פורצ'ן. את העונה הראשונה סיים עם 10 שערי ליגה ב-12 משחקים. כבש גם צמד בגמר הגביע הסיני מול גואנגג'ואו אוורגראנד, אבל קבוצתו הפסידה בגלל שער חוץ וסיימה כסגנית. את עונתו השנייה בסין סיים עם 7 שערים ב-18 משחקים.
בתחילת 2018 הושאל לויאריאל ושיתף פעולה עם בן ארצו, קרלוס באקה. ערך את הבכורה במשחק הגומלין בגביע המלך הספרדי מול לגנס כשנכנס ל-18 הדקות האחרונות, אך קבוצתו הודחה. את שערו היחיד כבש במחזור האחרון מול ריאל מדריד בתיקו 2-2.
קריירת מועדונים > המעבר למקסיקו

ביוני 2018 רכשה אותו קלוב אמריקה תמורת 8.5 מיליון יורו ואת הבכורה ערך כעבור חודש עם שער במשחק ההפסד 1–2 לנקקסה. את הגול הראשון ב-2019 כבש בפנדל מול קרטרו ב-2 בפברואר וכעבור שלושה ימים כבש צמד במשחק הגביע מול נקקסה בניצחון 1–3. ב-9 במאי כבש עוד צמד מול קרוס אסול במשחק הראשון של פלייאוף הליגה. בסך הכל כבש 14 שערים ב-38 הופעות בכל המסגרות.
נבחרת לאומית > הנבחרת עד גיל 23

רוג'ר מרטינס היה חלק מהנבחרת עד גיל 23 שנטלה חלק במשחקי הפלייאוף מול ארצות הברית, על הזכות להעפיל לאולימפיאדת ריו. לאחר תיקו 1-1 במשחק הראשון בברנקייה בו לא שיחק, הצליחה קולומביה להעפיל לאחר ניצחון 1–2 במשחק הגומלין ביוסטון, כשמרטינס כובש צמד ונבחר לאיש המשחק. למרות זאת, המאמן קרלוס רסטרפו לא לקח אותו בחשבון ולא הזמין אותו לאולימפיאדה.
נבחרת לאומית > הנבחרת הבוגרת

הוא זומן על ידי המאמן חוסה נסטור פקרמן לטורניר הקופה אמריקה 2016 וב-29 במאי כבש את שער הבכורה שלו במשחק ידידות מול האיטי. בטורניר ההקופה עצמו הוא שיחק שלושה משחקים ולא כבש, כשקולומביה סיימה במקום השלישי.
זומן על ידי המאמן קרלוס קיירוש לטורניר הקופה אמריקה 2019 והיה ממצטייני הניצחון 0–2 על ארגנטינה, כשכבש את השער הראשון. בסה"כ הכל שיחק ארבעה משחקים בטורניר וכבש שער אחד, כשקולומביה הודחה ברבע הגמר על ידי צ'ילה.
תארים והישגים

אליפות מקסיקו עם קלוב אמריקה (2018, אפרטורה)
הגביע המקסיקני עם קלוב אמריקה (2019)
הערות שוליים

↑  7.1.18, FourFourTwo [https://www.fourfourtwo.com/news/villarreal-sign-roger-martinez-jiangsu-suning Villarreal sign Roger Martinez from Jiangsu Suning
Read more at https://www.fourfourtwo.com/news/villarreal-sign-roger-martinez-jiangsu-suning#icglxSwMqDX6VKQU.99]
↑  22.6.18, RCN, Roger Martínez, nuevo jugador de América de México
| נבחרת קולומביה – קופה אמריקה 2016 (מקום שלישי) |
| --- | --- | --- |
|  1 אוספינה •  2 כ. ספאטה •  3 מינה •  4 אריאס •  5 סליס •  6 סאנצ'ס •  7 באקה •  8 קרדונה •  9 מרטינס •  10 חאמס •   11 קוואדראדו •  12 ר. ספאטה • 13 פרס •  14 מדינה • 15 אגילאר • 16 טורס • 17 מורנו • 18 פברה • 19 דיאס • 20 רואה • 21 מורנו • 22 ג'. מוריו • 23 בונייה • מאמן: פקרמן |  1 אוספינה •  2 כ. ספאטה •  3 מינה •  4 אריאס •  5 סליס •  6 סאנצ'ס •  7 באקה •  8 קרדונה •  9 מרטינס •  10 חאמס •   11 קוואדראדו •  12 ר. ספאטה • 13 פרס •  14 מדינה • 15 אגילאר • 16 טורס • 17 מורנו • 18 פברה • 19 דיאס • 20 רואה • 21 מורנו • 22 ג'. מוריו • 23 בונייה • מאמן: פקרמן | קולומביה |
| נבחרת קולומביה – קופה אמריקה 2019 |
| --- | --- | --- |
|  1 אוספינה •  2 כ. ספאטה •  3 מדינה •  4 אריאס •  5 בריוס •  6 טסיו •  7 ד. ספאטה •  8 קרדונה •  9 פלקאו •  10 חאמס •   11 קוואדראדו •  12 ורגאס • 13 מינה •  14 דיאס • 15 אוריבה • 16 לרמה • 17 בורחה • 18 קואיאר • 19 מוריאל • 20 מרטינס • 21 לוקומי • 22 מונטרו • 23 סאנצ'ס • מאמן: קיירוש |  1 אוספינה •  2 כ. ספאטה •  3 מדינה •  4 אריאס •  5 בריוס •  6 טסיו •  7 ד. ספאטה •  8 קרדונה •  9 פלקאו •  10 חאמס •   11 קוואדראדו •  12 ורגאס • 13 מינה •  14 דיאס • 15 אוריבה • 16 לרמה • 17 בורחה • 18 קואיאר • 19 מוריאל • 20 מרטינס • 21 לוקומי • 22 מונטרו • 23 סאנצ'ס • מאמן: קיירוש | קולומביה |